ጥያቄ ሶስት የስብሰባው ግብ። አንድ ወዳጄ እንደጠቆመኝ ከተካፈዮች አንዱ ኮትዲቮር እስራኤል ላይ ክስን ባስነሳች ጊዜ መከፋፈል እና ጦርነት እንደደረሰባት እስራኤልን መባረክ በጀመረች ጊዜ ደግሞ በሐገሪቷ ውስጥ ማዕድናት እንደተገኙ እና ወደ ብልፅግና እንደተሻገረች ተነገሩ። ከዚህ ምስክርነት እና በስብሰባው ላይ ከተነሱት “ፂዮናዊነት ዘረኝነት አይደለም” ብሎ የተባበሩት መንግስታት ወስኗል እና የአፍሪካ ህብረት እንዲወስን ፀልዩ። በዚህም ምክንያት “ብሔራዊቷን እስራኤል”ን ስለነካን ጌታ “ረግሞናልና” ንስሐ እየገባን እንፀልይ። በተጨማሪም የእስራኤል ዋና ከተማ ከቴላቪቭ ወደ ኢየሩሳሌም እንደመለስ የአፍሪካ ሐገራትም ኤምባሲዎቻቸውን ወደ እንዲመልሱ እንፀልይ የሚሉት ነገሮች ጎልተው መውጣታቸው የስበሰባውን አጀንዳ እንድጠራጠር አድርጎኛል። የስብሰባው ዓላማ “ፖለቲካዊ ድጋፍን ማሰባሰብ” ነው? ወይስ ደግሞ የእግዚአብሄር የማዳን እቅድ በ“ብሄራዊቷ እስራኤል” ውስጥ እንዲፈፀም መጠየቅ ነው? ይህን አይነት ፀሎት በእስራኤል ፍልስጤም ግንኙነት ላይስ ያለው ሚና ምንድን ነው? የሙስሊም ክርስቲያን ግንኙት ላይስ ያለው ፋይዳ ምን ይሆንየአቢያተ ክርስቲያናት ህብረትስ በዚህ ውስጥ መሳተፉ ወንጌልን ለሙስሊሙ ማሕበረሰብ ለማድረስ በምናደርገው ጥረትስ ላይ ምን አንድምታ ይኖረው።
